stanford-oval/wikipedia huggingface dataset:
מרטין אנדרסן נקסה

| --- | --- |

 לידה:  26 ביוני 1869 קופנהגן, דנמרק 
 פטירה:  1 ביוני 1954 (בגיל 84) דרזדן, גרמניה המזרחית 
 שם לידה:  Martin Andersen 
 מדינה:  ממלכת דנמרק 
 מקום קבורה:  בית הקברות אסיסטנס 
 שפות היצירה:  דנית 
 סוגה:  רומן 
 יצירות בולטות:  Ditte, daughter of Man, Dryss, Pelle the Conqueror 
 תקופת הפעילות:  מ-1902 
 פרסים והוקרה:  הפרס הלאומי של מזרח גרמניה 
 חתימה:   
 
מרטין אנדרסן נקסה
מרטין אנדרסן נקסה (בדנית: Martin Andersen Nexø;‏ 26 ביוני 1869 - 1 ביוני 1954) היה סופר דני.
ביוגרפיה

נקסה נולד למשפחה גדולה בשכונה ענייה מאוד של קופנהגן, דנמרק. משפחתו עברה לנקסה (משם לקח את שמו השני) בשנת 1877. בצעירותו סבל משחפת, אך הצליח להירפא ממנה. אחרי קריירה קצרה כפועל למד בתיכון עממי ומאוחר יותר עבד כעיתונאי. באמצע שנות ה-90 של המאה ה-19 סייר במסעותיו בדרום אירופה, וספרו Soldage (משנת 1903) מבוסס במידה רבה על מסעות אלה.
כאיש הספרות היפה היה נקסה נתון בתחילה, כמוהו כיוהנס ו. ינסן, להשפעת הפסימיזם של סוף המאה (Fin de siècle), אך במשך הזמן אימץ נקודת השקפה מוחצנת יותר והצטרף לתנועה הסוציאל-דמוקרטית. מנקודה זו ואילך בלטה הנטייה החברתית בספריו. ספרו המוכר והמתורגם ביותר הוא, קרוב לוודאי, פלה הכובש, שהכרך האחרון שלו הושלם בשנת 1910. חלקו הראשון של הספר היה נושאו של הסרט "פלה הכובש", שהופק בשנת 1987. יצירתו הגדולה השנייה היא דיטה בת-אדם (1917–1921), ספר המעלה על נס את האישה העובדת והקרבתה העצמית כאם לזולתה. סרט דני, גרסה של החלק הראשון של ספר זה, הופק בשנת 1946. בשנותיו האחרונות, בין 1944 ל-1956, כתב טרילוגיה, שלא הושלמה מעולם. הטרילוגיה הייתה בחלקה המשך ל"פלה הכובש", ובחלקה אוטוביוגרפיה מוסווית.
נקסה הירבה לכתוב על מעמד הפועלים, והיה בעל עמדות קומניסטיות שהשתקפו בספרים שכתב.  הוא הצטרף למפלגה הקומוניסטית הדנית, אם כי לא ניתק לגמרי את קשריו עם הסוציאל-דמוקרטים עד 1933. תמיד תמך בלב שלם בברית המועצות, ועמדתו זו השפיעה במובנים רבים על הדורות הבאים של סופרים שמאלנים. המשטרה הדנית אסרה אותו כקומוניסט בשנת 1941, בתקופת הכיבוש הנאצי, אך הוא השתחרר ועבר לשוודיה הנייטרלית. משוודיה נסע לברית המועצות, משם שידר ברדיו לדנמרק ולנורווגיה (שהייתה אף היא תחת הכיבוש הנאצי).
אחרי המלחמה עבר לדרזדן, שהייתה אז בגרמניה המזרחית, שם קיבל תואר אזרח כבוד. בין השאר, קרוי על שמו בית ספר תיכון בדרזדן.
נקסה מת בדרזדן בשנת 1954 ונקבר בקופנהגן.
כסופר יצא שמו לתהילה בעולם, ועד קריסת הקומוניזם במזרח אירופה המשיך להיחשב לסופר דגול שם. מעמד זה עתיד מן הסתם לדעוך שם בשנים הבאות, אך אין ספק שמקומו של נקסה מובטח בין הסופרים החברתיים החשובים של אירופה, כמו מקסים גורקי.
תרגומים לעברית

דיטה בת אדם, ספריית פועלים, הדפסה ראשונה 1947, הדפסה רביעית 1987, תרגום מנשה לוין
פלה הכובש
מרקוס ברג

מרקוס ברג (בשוודית: Marcus Berg; נולד ב-17 באוגוסט 1986) הוא כדורגלן שוודי, המשחק בעמדת החלוץ בגטבורג ובנבחרת שוודיה. הוא מכונה "מרקוס השחור" (Svarte-Marcus) בשל הבקעת שערים רבים בגילאי הנוער, בדומה לשחקן העבר פיליפ יוהנסון שכונה "פיליפ השחור".
קריירה

מרקוס ברג נולד בטורסבי שבשוודיה. בנערותו החל לשחק במועדון הכדורגל המקומי, טורסבי IF. בשנת 2002 הוא עבר למועדון IFK ולן, וב-2003 החל לשחק במערכת הנוער של גטבורג. לאחר שתי עונות בקבוצת הנוער, הועלה ברג לקבוצה הבוגרת של גטבורג בעונת 2005, ושיחק במדיה בליגת העל השוודית. בגטבורג שיחק מרקוס בעמדת החלוץ, יחד עם אחיו, ג'ונתן ברג, ששיחק כקשר.
בעונתו הראשונה בגטבורג, 2005, שיחק ברג ב-14 משחקים בלבד וכבש שלושה שערים. מעמדו השתפר בעונה הבאה, כשהוא שיחק ב-22 משחקים וכבש ארבעה שערי ליגה ו-11 שערים בכל המסגרות. בעונת 2007 הפגין ברג יכולת מרשימה בהתקפה וזכה במשותף עם ראזק אומוטויוסי בתואר מלך השערים של הליגה השוודית עם 14 שערים במשך חצי עונה, תוך שהוא מוביל את גטבורג לזכייה באליפות הליגה.
באוגוסט 2007, באמצעה של העונה בליגה השוודית, עבר ברג לקבוצת חרונינגן מליגת העל ההולנדית, תמורת 2.5 מיליון ליש"ט. בחרונינגן יועד ברג להחליף את חלוץ הקבוצה לואיס סוארס, שעבר זמן קצר קודם לכן לאייאקס אמסטרדם. בעונתו הראשונה בהולנד, 2007/2008, הפגין ברג יכולת טובה, ועל אף שלא היה מלך השערים של הליגה, כבש 17 שערים וסייע לקבוצתו לסיים במקום השביעי.
בעונת 2008/2009 המשיך ברג את יכולתו הטובה, והיה חלק מהעונה המוצלחת של חרונינגן, שסיימה במקום השישי בליגה ההולנדית. הוא הבקיע בעונה זו 17 שערים ב-31 משחקים, כולל רביעיית שערים במשחק מול רודה.
בקיץ 2009 עבר ברג לקבוצה הגרמנית המבורג המשחקת בבונדסליגה, תמורת 10.5 מיליון אירו. בפתיחת עונת 2009/2010 סייע ברג לקבוצתו להעפיל לליגה האירופית, וכבש את צמד שערי הבכורה שלו במסגרת המפעל, בניצחון קבוצתו על הפועל תל אביב. עם זאת, הוא סיים את העונה עם ארבעה שערי ליגה בלבד, ולאחריה הושאל בחזרה להולנד, לקבוצת פ.ס.וו. איינדהובן. לאחר שחזר להמבורג שיחק במדיה שנתיים נוספות, אך התקשה לתפוס מקום קבוע בהרכב הקבוצה.
ביולי 2013 חתם בפנאתינאיקוס מליגת העל היוונית. ב-18 באוגוסט 2013 ערך את הופעתו הבכורה בקבוצה בו הבקיע את שערו הראשון בניצחון 1–2 נגד פאוק סלוניקי. בסך הכל כבש בעונתו הראשונה בקבוצה 15 שערי ליגה. ב-26 באפריל 2014 הוא הבקיע את שלושער בניצחון 1–4 נגד פאוק סלוניקי בגמר הגביע היווני (ניקולאוס קארליס הבקיע את השער הנוסף).
28 ביוני 2017 הוא חתם לשנתיים באל-עין.
ב-13 ביולי 2019 הודיעה קרסנודאר על החתמתו של ברג עד קיץ 2020 ועל חוזהו בשווי 1.9 מיליון יורו. ב-15 ביוני 2020 האריך את חוזהו במועדון הרוסי בשנה נוספת. הוא סיים את עונתו הראשונה עם קרסנודאר כמלך השערים של המועדון, עם תשעה שערים בליגה ועשרה בכל המסגרות. בעונת 2020/2021 השתתף עם הקבוצה בליגת האלופות בפעם הראשונה בתולדותיה.
ב-22 במרץ 2021 הוכרז כי ברג יחזור לגטבורג בהעברה חופשית.
נבחרת לאומית

ברג שיחק בצעירותו בנבחרת שוודיה עד גיל 21, בין השנים 2006 ו-2009. הוא שיחק עם הנבחרת הצעירה באליפות אירופה עד גיל 21 בשנת 2009, והעפיל עם נבחרתו עד לחצי גמר הטורניר. הוא זכה בתואר השחקן המצטיין של האליפות, וכן סיים כמלך השערים שלה עם שבעה שערים, בהם שלושער במשחק הפתיחה של הטורניר נגד בלארוס, וצמד שערים בחצי הגמר נגד אנגליה, שבו הפסידה שוודיה בדו-קרב בעיטות עונשין. בסך הכול שיחק 19 פעמים עבור הנבחרת הצעירה, וכבש 14 שערים.
בשנת 2008 זומן ברג לראשונה לסגל הנבחרת הבוגרת של שוודיה. את שערו הראשון במדי הנבחרת כבש במשחק מול נבחרת מלטה במסגרת מוקדמות מונדיאל 2010.
תארים

אליפות שוודיה: 2007
הגביע היווני: 2014
מלך השערים של הליגה השוודית: 2007
השחקן המצטיין של אליפות אירופה עד גיל 21:‏ 2009
מלך השערים של אליפות אירופה עד גיל 21:‏ 2009
מלך השערים של הגביע היווני: 2014
מרכז דאליין גרינלנד

| --- | --- |

 מידע כללי
 סוג:  גורד שחקים - משרדים
 מיקום:  דאליין
 מדינה:  סין
 בעלים:  קבוצת גרינלנד
 הקמה ובנייה
 תקופת הבנייה:  2014–הווה (כ־10 שנים)
 אדריכל:  הלמוט, אובטה וקסבאום (HOK) 
 סגנון אדריכלי:  אדריכלות פוסט-מודרנית 
 מידות
 גובה:  518 מטר
 שטח:  247,000 מ"ר
 קומות:  88
 קואורדינטות:  38°55′36″N 121°40′01″E﻿ / ﻿38.926559448242°N 121.66687011719°E﻿ / 38.926559448242; 121.66687011719
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז דאליין גרינלנד(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז דאליין גרינלנד
 
מרכז דאליין גרינלנד הוא גורד שחקים אשר נמצא תחת בנייה בעיר דאליין במחוז ליאונינג שממוקם בצפון-מזרח סין.
המגדל צפוי לכלול 88 קומות ולהתנשא לגובה של 518 מטר (1,700 רגל). בנייתו של המגדל החלה בשנת 2014.
הערות שוליים

↑  http://www.skyscrapercenter.com/building/dalian-greenland-center/9672
ערך זה הוא קצרמרבנושא סין. אתם מוזמנים לתרום לוויקיפדיה ו.
מעגל נושק

מעגל נושק
בגאומטריה דיפרנציאלית ובחקר של עקומים, מעגל נושק (באנגלית: Osculating circle) של עקום חלק מספיק בנקודה נתונה p על העקום מוגדר כמעגל אשר מתקרב לעקום בצורה המרבית מבין כל המעגלים המשיקים לו בנקודה זו.
באופן אינטואיטיבי ניתן לתארו בתור המעגל שעובר דרך p ודרך שתי נקודות נוספות על העקום הקרובות אינפיניטסימלית ל-p. מרכזו נח על חלקו הפנימי של הנורמל של העקום בנקודה זו, ועקמומיותו זהה לזו של העקום בנקודה זו.
מרכזו ורדיוסו של המעגל הנושק נקראים בהתאמה מרכז העקמומיות ורדיוס העקמומיות של העקום בנקודה זו.
תיאור אינטואיטיבי

המחשה יפה וקולעת למושג המעגל הנושק מתוארת בפסקה הבאה. נניח כי מכונית נעה לאורך מסלול עקום כלשהו על פני כביש מישורי נרחב. כעת נניח כי ברגע מסוים במהלך תנועתה ובנקודה מסוימת על פני העקום ההגה שלה ננעל במצבו הנוכחי הרגעי. המעגל שהמכונית תתווה לאחר מכן כתוצאה מכך הוא המעגל הנושק לעקום בנקודה זו. רדיוסו הוא רדיוס העקמומיות של העקום בנקודת הנעילה ועקמומיותו היא כשל העקום בנקודת הנעילה.
תיאור מתמטי

יהי (γ(s עקום פרמטרי רגולרי, כאשר s הוא אורך הקשת של העקום ופרמטר לתיאורו. הצגה זו קובעת את וקטור היחידה המשיק T, את וקטור היחידה הנורמלי, את העקמומיות (k(s ואת רדיוס העקמומיות בכל נקודה על העקום:
T(s)=\gamma '(s),\quad T'(s)=k(s)N(s),\quad R(s)={\frac {1}{\left|k(s)\right|}}.
נניח כי p היא נקודה על העקום c בה העקמומיות שונה מאפס. מרכז העקמומיות המתאים הוא בנקודה Q במרחק R לאורך N, באותו הכיוון אם k חיובי ובכיוון ההפוך אם k שלילי. המעגל בעל המרכז Q והרדיוס R נקרא המעגל הנושק לעקום C בנקודה P.
אם C הוא עקום מרחבי רגולרי אז המעגל הנושק מוגדר בצורה דומה, באמצעות וקטור הנורמל N. המעגל שוכן במישור הנושק, המישור הנפרש על ידי הווקטור המשיק ווקטור הנורמל T ו-N בנקודה P.
אם העקום המישורי נתון בפרמטריטזיציה רגולרית אחרת
כאשר רגולרי פירושו  \gamma '(t)\neq 0 עבור כל t. אז הנוסחאות לעקמומיות (k(t, וקטור היחידה הנורמלי (N(t, רדיוס העקמומיות (R(t והמרכז (Q(t הן:
R(t)=\left|{\frac {{\Big (}x_{1}'(t)^{2}+x_{2}'(t)^{2}{\Big )}^{\frac {3}{2}}}{x_{1}'(t)\cdot x_{2}''(t)-x_{1}''(t)\cdot x_{2}'(t)}}\right|\qquad \qquad \mathrm {and} \qquad \qquad Q(t)\,=\,\gamma (t)\,+\,{\frac {1}{k(t)\cdot ||\gamma '(t)||}}\cdot {\begin{pmatrix}-x_{2}'(t)\\x_{1}'(t)\end{pmatrix}}\,.
תכונות

עבור עקום C הנתון על ידי משוואות פרמטריות חלקות מספיק (גזירות ברציפות לפחות פעמיים), המעגל הנושק ניתן לבנייה באמצעות גבול מתאים: זהו הגבול של כל המעגלים העוברים דרך שלוש נקודות שונות על C כאשר נקודות אלו שואפות ל-P. זה אנלוגי לחלוטין לבנייה של משיק לעקום כגבול של מיתרים העוברים דרך זוגות של נקודות על C כשאלו שואפות ל-P.
המעגל הנושק S לעקום מישורי C בנקודה נתונה P ניתן לאפיון באמצעות התכונות הבאות:
המעגל S חולף דרך P.
למעגל S ולעקום C יש משיק משותף בנקודה P, ולפיכך גם קו נורמל משותף.
בסביבת P, המרחק בין הנקודות של העקום C והמעגל S בכיוון הנורמלי דועך לפי החזקה השלישית או חזקה גבוהה יותר של המרחק ל-P בכיוון המשיקי.
באופן מילולי ניתן לומר כי "לעקום ולמעגל הנושק שלו יש מגע מסדר שני או גבוה יותר" ב-P. במילים אחרות, הפונקציות הווקטוריות שמייצגות את C ואת S זהות בנגזרות הראשונה והשנייה שלהן ב-P.
אם הנגזרת של העקמומיות לפי s שונה מאפס ב-P אז המעגל הנושק בנקודה חוצה את העקום C בנקודה P. נקודות שבהן הנגזרת של העקמומיות היא אפס מכונות קודקוד של העקום. אם P היא קודקוד אז לעקום C ולמעגל הנושק לו בנקודה זו מגע מסדר רביעי לפחות. אם, יותר מכך, לעקמומיות יש אף מינימום או מקסימום מקומי שונה מאפס ב-P, אזי המעגל הנושק נוגע בעקום C ב-P אבל אינו חוצה אותו.
העקום C ניתן לבנייה כמעטפת של משפחה בת פרמטר אחד של המעגלים הנושקים שלו. מרכזיהם, דהיינו מרכזי העקמומיות שלהם, יוצרים עקום אחר, הנקרא האוולוט של C. קודקודים על C מתאימים לנקודות יחידות על האוולוט שלו.
דוגמאות > פרבולה

עבור הפרבולה:
\gamma (t)={\begin{pmatrix}t\\t^{2}\end{pmatrix}}
ורדיוס העקמומיות הוא:
R(t)=\left|{\frac {\left(1+4\cdot t^{2}\right)^{\frac {3}{2}}}{2}}\right|
בקודקוד מתקיים  \gamma (0)={\begin{pmatrix}0\\0\end{pmatrix}} ורדיוס העקמומיות שווה ל-0.5. לפרבולה יש מגע מסדר רביעי עם המעגל הנושק לה בנקודה זו. עבור t-ים גדולים רדיוס העקמומיות גדל בקצב יחסי ל-~ t3, והעקום הולך ונעשה קרוב יותר ויותר לישר.
דוגמאות > עקום ליסאז'ו

עקום ליסאז'ו בעל יחס תדירויות 2:3 ניתן להצגה פרמטרית באופן הבא:
העקמומיות (k(t, וקטור היחידה הנורמלי (N(t ורדיוס העקמומיות (R(t שלו הם:
N(t)\,=\,{\frac {1}{||\gamma '(t)||}}\cdot {\begin{pmatrix}-2\cos(2t)\\-3\sin(3t)\end{pmatrix}}
ו-:
R(t)=\left|{\frac {(232\cos(t)^{4}-97\cos(t)^{2}+13-144\cos(t)^{6})^{3/2}}{6\cos(t)(8\cos(t)^{4}-10\cos(t)^{2}+5)}}\right|\,.
היסטוריה

פרק זה לוקה בחסר. אנא תרמו לוויקיפדיה ו.
המעגל הנושק כונה כך
על ידי לייבניץ.
בנייה גאומטרית של המעגל תוארה על ידי אייזק ניוטון בספרו פרינקיפיה משנת 1687:
בהינתן, בכל מקום כלשהו, המהירות שבה גוף נתון מתווה צורה מסוימת, ובמונחים של כוח שכיוונו למרכז מסוים: למצוא את המרכז הזה
ראו גם

רדיוס עקמומיות
עקמומיות
מישור נושק
לקריאה נוספת

מבוא לגאומטריה דיפרנציאלית, מיכאל פרבר
לפרבולה בדוגמה מתקיים מעגל הנושק בקודקוד שלה בעל רדיוס 0.5 ובעל מגע מסדר רביעי עמה.
תיאור של המעגל הנושק לעקום ליסז'וס
מרטין אלרבי

| --- | --- |
אין תמונה חופשית
 לידה:  1957 (בן 67 בערך) וורקסופ, הממלכה המאוחדת 
 מוקד פעילות:  הממלכה המאוחדת 
 מקום לימודים:  הקולג' המלכותי למוזיקה 
 שפה מועדפת:  אנגלית 
 www.martinellerby.com
 
מרטין אלרבי (באנגלית: Martin Ellerby, ‏ נולד ב-1957 בוורקסופ) הוא מלחין אנגלי.
ביוגרפיה

מרטין אלרבי נולד בוורקסופ, בנוטינגהאמשייר שבאנגליה. אחר כך היה תלמיד פרטי של וילפרד ג'וזפס.
הוא למד בקולג' המלכותי למוזיקה בלונדון, בו למד הלחנה אצל ג'וזף הורוביץ.
יצירותיו בוצעו בפרומס של ה-BBC,על ידי תזמורת גוונדהאוס, תזמורת האופרה של סידני,  ובפסטיבלים בינלאומיים רבים. למשך 7 שנים היה מלחין הבית האזרחי של תזמורת כלי הנשיפה המלכותי Coldstream Guards עם תלמידיו נמנה דניאל ג'ורג'טי.
יצירתו "וריאציות לפי אלגר" שימשה כקטע מבחן בתחרות האיגוד הצפון-אמריקאי לתזמורות כלי נשיפה ממתכת  בשנת 2013.
אלרבי מכהן כמרצה אורח במטה למוזיקה של חיל האוויר המלכותי הבריטי, מנהל אמנותי של ההוצאה לאור Studio Music Company בלונדון וכמפיק בכיר ב-Polyphonic Records. לימד תקופה בראש החוג להלחנה ומוזיקה עכשווית בקולג' למוזיקה בלונדון.
אלרבי מתגורר באולטרינצ'ם שבצ'שייר.
יצירות

לתזמורת
ולכמעט כל כלי נשיפה ותזמורת
קוליות:
מוזיקה לתזמורות כלי נשיפה ממתכת:
מוזיקה לכלי נשיפה מעץ:
Evocations
מוזיקה לתזמורות כלי נשיפה
בלטים
להרכבים כליים שונים
מרקוס ואנדט

| --- | --- |

 לידה:  22 בספטמבר 1980 (בן 44) Mora Parish, שוודיה 
 מידע כללי
 השכלה:  Sundsta-Älvkullegymnasiet  אוניברסיטת צ'אלמרס לטכנולוגיה  האקדמיה הצבאית קרלברג 
 זמן שהייה בחלל:  31,180 דק' 
 משימות
 Axiom Mission 3 
 
מרקוס ואנדט (בשוודית: Marcus Wandt נולד ב-22 בספטמבר 1980) הוא אסטרונאוט וטייס ניסוי שוודי.
ואנדט סיים קורס טיס בחיל האוויר השוודי, המשיך ללמוד בבית הספר של הצי האמריקאי, ועבד מספר שנים כטייס ניסוי בחברת תעופה שוודית. החל מ-2022 הוא אסטרונאוט בסוכנות החלל האירופאית. הוא עומד לטוס לחלל לראשונה כחבר צוות במשימת Axiom mission 3 של חברת אקסיום ספייס.
קריירה לפני סוכנות החלל האירופאית

מ-2003 עד 2014 היה ואנדט טייס קרב בחיל האוויר השוודי. ב-2004 הצטרף לבית הספר להכשרת טיסות של חיל האוויר השוודי, שם קיבל הכשרה בסיסית לטיסה. הוא סיים תואר שני בהנדסת חשמל מאוניברסיטת צ'למרס בשנת 2007. משנת 2013 עד 2014, הוא התאמן בבית הספר לטייסי מבחן של צי ארצות הברית, שם סיים את לימודיו כראשון בכיתתו והחל להיות טייס מבחן ניסיוני. ב-2014 הוא הצטרף ל- SAAB Aeronautics, חברת תעופה שוודית, כטייס ניסוי. לאחר מכן קודם לטייס ניסוי ראשי וראש מחלקת טיסות ב-2020.
קריירה בסוכנות החלל האירופאית

בנובמבר 2022, ואנדט נבחר כחבר במחלקה הראשונה של אסטרונאוטים במילואים של סוכנות החלל האירופאית.
ביוני 2023, הסוכנות הציעה את ואנדט לטיסה הקרובה של אקסיום ספייס - Axiom Mission 3. כתוצאה מכך הוא הפך מאסטרונאוט במילואים לאסטרונאוט מקצועי והצטרף לסוכנות החלל ב-1 ביוני 2023.
המשימה במסגרתה יטוס ואנדט לחלל מטעם סוכנות החלל האירופאית נקראת "מונין".
הערות שוליים

↑  Biographies of the ESA Reserve Astronauts, מתוך אתר spacefacts.de (באנגלית)
↑  "Marcus Wandt". www.esa.int (באנגלית). נבדק ב-2023-06-09.
↑  "N° 28–2023: ESA proposes Marcus Wandt from Sweden to fly on a future Axiom space mission". סוכנות החלל האירופאית (באנגלית). 15 ביוני 2023. נבדק ב-15 ביוני 2023. {{cite web}}:  (עזרה).
↑  "Muninn mission patch and name". Agence spatiale européenne (באנגלית). 16 ביוני 2023. נבדק ב-16 ביוני 2023. {{cite web}}:  (עזרה).
מפעלות חינוך וחברה

| --- | --- |
 מדינה:  ישראל 
 מטה הארגון:  רמלה 
 מייסדים:  משה תאומים, סמי סגול 
 תקופת הפעילות:  1997–הווה (כ־27 שנים) 
 www.mifalot.co.il
 
מפעלות חינוך וחברה הוא ארגון חברתי-ספורטיבי, העוסק בספורט ככלל ובכדורגל בפרט כאמצעי לחינוך ולהשרשת ערכים לילדים ונוער בישראל.
העמותה הוקמה בשנת 1997 על ידי אנשי העסקים משה תאומים, מוטי אורנשטיין וסמי סגול. מיום הקמתה ועד היום לקחו חלק בפעילויות השונות כ-300,000 חניכים.
עמותת "מפעלות חינוך וחברה" מתמקדת בחינוך באמצעות ספורט, במטרה להשריש בקרב החניכים ערכים שיסיעו בבניית חברה שיתופית וסובלנית. הפעילות מתמקדת הן ברמה החברתית, והן באדם היחיד, על ידי עידוד ההגשמה האישית ומיצוי הפוטנציאל הטמון בכל אחד.
העמותה פועלת כיום במגוון פרויקטים חברתיים בכ־250 יישובים ברחבי ישראל, תוך התמקדות בפריפריה ובשכבות אוכלוסייה מעוטות יכולת. נכון לשנת 2014 ישנם כ־30,000 חניכים פעילים בעמותה במגוון גילאים, החל מהגיל הרך ועד לנוער ומבוגרים. יו"ר העמותה הוא אברהם בורג, יו"ר הכנסת ויו"ר הסוכנות היהודית לשעבר. מנכ"ל העמותה מיום הקמתה הוא ד"ר מאיר אורנשטיין.
מטרות הארגון ואופי הפעילות

העמותה מקיימת פעילות המיועדת למגוון רבדים באוכלוסייה ומתאימה אותה לצרכים וליכולות המאפיינים את קבוצת היעד, החל מהמוסדות הפורמליים כגון בתי ספר, פנימיות וכפרי נוער ועד למוסדות בלתי פורמליים כגון מתנ"סים, פרויקט שיקום שכונות ומועדוניות. הפעילות נעשית בעזרת צוות הנהלה מקצועי, המורכב ממאמנים, פסיכולוגים מומחים, חונכים וצוות פדגוגי.
הארגון שם דגש על מספר מטרות, ביניהן:
חינוך והכשרת החניכים להאמין בעצמם וביכולתם ומתן כלים לעיצוב דימוי עצמי חיובי.
הענקת כלים ויצירת מוטיבציה למעורבות חברתית, קהילתית ואזרחית.
הכשרה מקצועית של מאמנים ומתנדבים, שיהוו מודל חיקוי חיובי ומשפיע לחניכים.
יצירת שותפות קהילתית עם מגוון אוכלוסיות, שתעודד היכרות וקרבה בין מגזרים שונים.
הנחלת השיטה, הידע והערכים של הארגון לקהילות שונות על מנת לאפשר את פיתוחן.
תוכניות מרכזיות

לארגון "מפעלות חינוך וחברה" ישנן מגוון תוכניות שמתקיימות כרצף חינוכי עקבי החל מגיל מעון ועד לתוכניות המשלבות שחקנים בוגרים. כל תוכנית מורכבת מצוות מקצועי שבונה את ההכשרה ואת הפעילות בהתחשב במגוון קריטריונים, כגון גיל החניכים, מאפייני האוכלוסייה והסביבה, רמת התפקוד הגופנית ועוד. לארגון ישנן תוכניות שונות המתמקדות בנושאים וקהלי יעד שונים, כאשר כולן מתמקדות בהקניית ערכים בעזרת הספורט, ובמיוחד שיתופיות, אורח חיים בריא, מנהיגות, שוויון, הגינות ומניעת אלימות.
בין התוכניות המרכזיות של העמותה:
"דרך המגרש" - תוכנית הפועלת במגוון מסגרות פורמליות ובלתי פורמליות. התוכנית שמה דגש על חינוך במקביל לפעילות הגופנית ומאפשרת התמדה בתהליך הלימודי על ידי מעקב וליווי של צוות מקצועי, תוך שיפור מתמיד של הישגי החניכים בפן החינוכי והחברתי כאחד.
"סביב הכדור" - תוכנית המותאמת לגיל הרך. בתוכנית זו נעשה שילוב של מיומנויות ספורט לצד פיתוח מיומנויות אישיות בגיל צעיר, הנחוצות לחניך בתהליך גיבוש הזהות לקראת גיל הבגרות. התוכנית מתמקדת בכדורגל לצד סיוע לימודי והנחלת ערכים.
"מנהיגות ספורט - עתיד בטוח" - תוכנית המתמקדת בבני נוער במצבי סיכון גבוה. מטרתה היא להעניק לחניכים ידע מקצועי בענף הכדורגל, כאשר בסיום התוכנית מספר חניכים מקבלים אפשרות להמשיך בקריירה מקצועית בענף. הם זוכים למימון של קורסי הכשרה בכדורגל, החל ממדריכי כדורגל ועד לשופטים, וכך רוכשים לעצמם עתיד בתחום.
"הכר את השכן"- תוכנית להגברת ההכרות ועידוד הדו- קיום בין ישראלים לפלסטינים הפועלת במעל 100 יישובים.
"משחק החיים"- תוכנית המשלבת שחקנים צעירים ובוגרים בעלי צרכים מיוחדים, שבה הכדורגל משמש כפעילות חינוכית ושיקומית.
תוכניות הכשרה תעסוקתית - הענקת ידע וכלים לגברים ונשים בעלי כושר מנהיגות מקהילות שונות, בעיקר באזורי פריפריה, ליצירת קבוצות ופעילויות ספורטיביות במקום מגוריהם. ההכשרה נחלקת לקורס מאמנים, קורס מאמנות וקורס שופטי כדורגל, והיא מתבססת על השילוב בין ספורט להקניית ערכים ומעורבות חברתית.
שרות אזרחי- פיתוח התנדבות של אוכלוסיות שונות בקורסי מדריכים, בשיתוף קמפוס "שיאים" של אוניברסיטת ת"א. בין המתנדבים ניתן למצוא ערבים- ישראליים, צעירים בעלי צרכים מיוחדים, צעירים בסיכון וצעירים מהחברה הישראלית. לאחר הכשרה מתאימה, השרות עצמו נעשה בתוך קהילות המוצא של המתנדבים.
פעילות בישראל ומחוצה לה

הארגון פועל כיום ב-250 יישובים בישראל. מודל הפעילות שפותח בעמותת "מפעלות חינוך וחברה" נחשב לפורץ דרך בישראל בהיותו משלב כלים מעולם הספורט החוויתי לצד כלים מעולם החינוך הפורמלי. לאחר הצלחתו של הארגון בישראל והרחבתו למגוון קהלי יעד ומוקדי אוכלוסייה שונים, החל הארגון לפעול גם מחוץ לגבולות ישראל במדינות ושטחים שונים בעולם, בהם: הודו, רואנדה, קמרון, הפיליפינים, גאנה, קונגו, ניגריה, ירדן והרשות הפלסטינית.
פרסים ואותות

ארגון "מפעלות חינוך וחברה" זכה למגוון פרסים ואותות הוקרה. בין הפרסים:
פרס היזמות החברתית של גלובס בשנת 2012
אות יקיר אקים 2011
פרס הפרויקט החברתי-קהילתי הטוב ביותר של ECA בשנת 2010
אות הסובלנות של נשיא המדינה
פרס ליונס ישראל
פרס BeyondSport
תעודת הוקרה "ילדים בסיכוי"
פרסם הסוכנות היהודית
אות המופת מכנס שדרות
נציגות בדירקטוריון StreetFootballWorld
אות Special Olympics
לקריאה נוספת

מאיר אורנשטיין, כדורגל לצמיחה נפשית וחברתית, בתוך: "מעבר לעצמי", בעריכת משה גרומב. הוצאת צבעונים, 2014.
מצעד שירי ברזיל

לוגו מגזין הבילבורד
מצעד שירי ברזיל (באנגלית: Brazil Songs) היה מצעד מוזיקה בברזיל, שנערך על ידי בילבורד, מאז 19 בפברואר 2022. מצעד המוזיקה התבסס על נתוני הזרמות והורדות מוזיקה שנאספו על ידי MRC Data. מצעד המוזיקה, שהוכרז לראשונה ב-14 בפברואר 2022, התעדכן מדי יום שבת. מצעד המוזיקה הופסק ב-19 באוגוסט 2023, והוחלף בברזיל הוט 100 ב-28 באוגוסט 2023.
מצעד שירי ברזיל מהווה מצעד המוזיקה של ביבלורד המקומית הראשונה בברזיל מאז הפסקת טופ 100 ברזיל של בילבורד ברזיל (אנ'), בינואר 2019.
השיר הראשון שהופיע במקום הראשון במצעד היה "Malvadão 3" של חמה, ניאו ביטס וגושטה.
הערות שוליים

↑  "Billboard Expands International Footprint With 'Hits of the World' Charts". Billboard. 14 בפברואר 2022. ארכיון מ-2022-03-11. נבדק ב-6 בדצמבר 2022. {{cite web}}:  (עזרה)
↑  "Exclusivo: após 10 anos de atuação, Billboard Brasil encerra operações no país". POPline (בBrazilian Portuguese). 1 באפריל 2019. ארכיון מ-2022-12-06. נבדק ב-6 בדצמבר 2022. {{cite web}}:  (עזרה)
↑  "Brazil Songs - Week of February 19, 2022". Billboard. ארכיון מ-2022-02-16. נבדק ב-6 בדצמבר 2022. {{cite web}}:  (עזרה)
↑  Araujo, Guilherme (15 בפברואר 2022). "Xamã, Marília Mendonça e Anitta são destaques em parada de músicas brasileiras da Billboard". Papelpop (בBrazilian Portuguese). ארכיון מ-2022-12-06. נבדק ב-6 בדצמבר 2022. {{cite web}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
מרכז גולדסטון לתקשורת חלל עמוק

| --- | --- |

אנטנות תקשורת במרכז גולדסטון
 מידע כללי
 ארגון:  נאס"א, JPL, המכון הטכנולוגי של קליפורניה
 מיקום:  מדבר מוהאבי, קליפורניה, ארצות הברית
 תאריך ייסוד:  קיץ 1958
 טלסקופ ראשי
 קוטר:  70 מ' 
 קואורדינטות:  35°25′36″N 116°53′24″W﻿ / ﻿35.42667°N 116.89000°W﻿ / 35.42667; -116.89000
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מצפה גולדסטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מצפה גולדסטון(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמצפה גולדסטון(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמצפה גולדסטון
 gdscc.nasa.gov
 
מרכז גולדסטון לתקשורת חלל עמוק (באנגלית: Goldstone Deep Space Communications Complex; בראשי תיבות: GDSCC), שנקרא בדרך כלל מצפה גולדסטון, הוא מרכז תקשורת רדיו ורדיו־טלסקופים הנמצא במדבר מוהאבי בקליפורניה. המרכז מופעל על ידי תאגיד ITT עבור המעבדה להנעה סילונית (JPL) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק של נאס"א, ונחשב אחד משלושה מרכזים מסוגו בעולם (השניים האחרים הם מרכז מדריד לתקשורת חלל עמוק סמוך למדריד ומרכז קנברה לתקשורת חלל עמוק סמוך לקנברה).
האנטנות במרכז גולדסטון שימשו גם כרדיו־טלסקופים למיפוי קוואזרים ומקורות רדיו שמימיים נוספים; מיפוי רדארי של כוכבים, הירח, שביטים ואסטרואידים; איתור שביטים ואסטרואידים העלולים לפגוע בכדור הארץ; וחיפוש אחר אינטראקציות של נייטרינו בירח על ידי שימוש באנטנות.
במרכז קיימות 5 צלחות:
DSS-13 (ונוס) בקוטר 34 מטר.
DSS-14 (מארס) בקוטר 70 מטר.
DSS-15 (אורנוס) בקוטר 34 מטר.
DSS-24, 25, 26 (אפולו) בקוטר 34 מטר.
DSS-27, 28 (ג'מיני) בקוטר 34 מטר.
ראו גם

רשת חלל עמוק
מרכז מדריד לתקשורת חלל עמוק